ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2021 թվականի \_\_\_\_\_\_\_\_\_\_ \_\_\_\_-ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՕԳՈՍՏՈՍԻ 24-Ի N 522-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ՈՒ ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒՆՎԱՐԻ 19-Ի N 9-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

N \_\_\_\_\_\_\_-Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2010 թվականի օգոստոսի 24-ի «1988-1992 թվականներին Ադրբեջանի Հանրապետությունից բռնագաղթված անձանց  աշխատանքային ստաժը սահմանով հանձնաժողով ստեղծելու և հանձնաժողովի աշխատակարգը հաստատելու մասին» N 522-Ն որոշման մեջ կատարել հետևյալ փոփոխությունները և լրացումները.

1) որոշման վերնագրում «ԱՆՁԱՆՑ ԱՇԽԱՏԱՆՔԱՅԻՆ ՍՏԱԺԸ ՍԱՀՄԱՆՈՂ ՀԱՆՁՆԱԺՈՂՈՎ ՍՏԵՂԾԵԼՈՒ ԵՎ» բառերը փոխարինել «ԵՎ 2020 ԹՎԱԿԱՆԻ ՍԵՊՏԵՄԲԵՐԻ 27-ԻՆ ԱՐՑԱԽԻ ՀԱՆՐԱՊԵՏՈՒԹՅԱՆ ԴԵՄ ՍԱՆՁԱԶԵՐԾՎԱԾ ՊԱՏԵՐԱԶՄԱԿԱՆ ԳՈՐԾՈՂՈՒԹՅՈՒԹՅՈՒՆՆԵՐԻ ՀԵՏԵՎԱՆՔՈՎ ԱՐՑԱԽԻ ՀԱՆՐԱՊԵՏՈՒԹՅԱՆ ՎԵՐԱՀՍԿՈՂՈՒԹՅՈՒՆԻՑ ԺԱՄԱՆԱԿԱՎՈՐ ԴՈՒՐՍ ՄՆԱՑԱԾ ԲՆԱԿԱՎԱՅՐԵՐՈՒՄ ԱՇԽԱՏԱԾ ԱՆՁԱՆՑ ԱՇԽԱՏԱՆՔԱՅԻՆ ՍՏԱԺԸ ՍԱՀՄԱՆՈՂ» բառերով.

2) որոշման նախաբանում «օրենքի» բառից առաջ, որոշմամբ հաստատված հավելվածի 2-րդ կետից հանել «Լեռնային Ղարաբաղի Հանրապետության» բառերը.

3) որոշման 1-2-րդ, 4-րդ, որոշմամբ հաստատված հավելվածի 3-րդ, 10-րդ կետերն ուժը կորցրած ճանաչել.

4) որոշման 3-րդ կետում «ստաժ» բառը փոխարինել «1988-1992 թվականներին Ադրբեջանի Հանրապետությունից բռնագաղթված և 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով Արցախի Հանրապետության վերահսկողությունից ժամանակավոր դուրս մնացած բնակավայրերում աշխատած անձանց աշխատանքային ստաժը» բառերով.

5) որոշմամբ հաստատված հավելվածի՝

ա. վերնագրում «ԱՇԽԱՏԱՆՔԱՅԻՆ ՍՏԱԺ» բառերը փոխարինել «1988-1992 ԹՎԱԿԱՆՆԵՐԻՆ ԱԴՐԲԵՋԱՆԻ ՀԱՆՐԱՊԵՏՈՒԹՅՈՒՆԻՑ ԲՌՆԱԳԱՂԹՎԱԾ ԵՎ 2020 ԹՎԱԿԱՆԻ ՍԵՊՏԵՄԲԵՐԻ 27-ԻՆ ԱՐՑԱԽԻ ՀԱՆՐԱՊԵՏՈՒԹՅԱՆ ԴԵՄ ՍԱՆՁԱԶԵՐԾՎԱԾ ՊԱՏԵՐԱԶՄԱԿԱՆ ԳՈՐԾՈՂՈՒԹՅՈՒԹՅՈՒՆՆԵՐԻ ՀԵՏԵՎԱՆՔՈՎ ԱՐՑԱԽԻ ՀԱՆՐԱՊԵՏՈՒԹՅԱՆ ՎԵՐԱՀՍԿՈՂՈՒԹՅՈՒՆԻՑ ԺԱՄԱՆԱԿԱՎՈՐ ԴՈՒՐՍ ՄՆԱՑԱԾ ԲՆԱԿԱՎԱՅՐԵՐՈՒՄ ԱՇԽԱՏԱԾ ԱՆՁԱՆՑ ԱՇԽԱՏԱՆՔԱՅԻՆ ՍՏԱԺԸ» բառերով,

բ. 1-ին կետում «բռնագաղթված» բառից հետո լրացնել «և 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով Արցախի Հանրապետության վերահսկողությունից ժամանակավոր դուրս մնացած բնակավայրերում աշխատած» բառերը,

գ. 4-րդ կետը շարադրել հետևյալ խմբագրությամբ.

«4.  Հանձնաժողովի նպատակը 1988-1992 թվականներին Ադրբեջանի Հանրապետությունից բռնագաղթված (փախստականի կարգավիճակ կամ հաշվառման վկայական ստացած կամ Արցախի Հանրապետության քաղաքացիություն ձեռք բերած փախստականներ) անձանց (այսուհետ՝ բռնագաղթված անձ) և 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների (այսուհետ՝ պատերազմական գործողություններ) հետևանքով Արցախի Հանրապետության վերահսկողությունից ժամանակավոր դուրս մնացած բնակավայրերում աշխատած անձանց (այսուհետ՝ պատերազմական գործողությունների հետևանքով տուժած անձ) աշխատանքային ստաժը (այսուհետ՝ ստաժ) սահմանելն է՝ աշխատանքային գործունեությանը վերաբերող փաստաթղթերի ձեռքբերման անհնարինության դեպքում:»,

դ. 5-րդ կետում լրացնել հետևյալ բովանդակությամբ 1.1-ին ենթակետ.

«1.1) պատերազմական գործողությունների հետևանքով տուժած անձանց` պատերազմական գործողությունների հետևանքով Արցախի Հանրապետության վերահսկողությունից ժամանակավոր դուրս մնացած բնակավայրերում մինչև 2014 թվականի հունվարի 1-ը ձեռք բերած ստաժը հաստատելուն վերաբերող գրավոր դիմում-հայտարարությունները քննարկելը, եթե նրանք ստաժը հիմնավորող փաստաթղթեր չունեն**.**»,

ե. 6-րդ կետը շարադրել հետևյալ խմբագրությամբ.

 «6. Անձն իր գրավոր դիմում-հայտարարությունը հանձնում (կամ փոստով առաքում է) Արցախի Հանրապետության աշխատանքի, սոցիալական և միգրացիայի նախարարություն (այսուհետ՝ նախարարություն)՝ կցելով անձը հաստատող փաստաթղթի պատճենը, ստաժը հաստատելու համար նշանակություն ունեցող անուղղակի փաստաթղթերի (առկայության դեպքում) պատճենները, գրավոր հայտարարություն՝ կեղծ (ոչ հավաստի) տեղեկություններ ներկայացնելու դեպքում օրենսդրությամբ սահմանված քրեական պատասխանատվության ենթարկվելու և ավել վճարված գումարները պետական բյուջե վերադարձնելու պարտավորության մասին տեղեկացված լինելու վերաբերյալ, բռնագաղթված անձը՝ բռնագաղթվելու փաստը հաստատող փաստաթղթի պատճենը, պատերազմական գործողությունների հետևանքով տուժած անձը՝ պատերազմական գործողությունների հետևանքով Արցախի Հանրապետության վերահսկողությունից ժամանակավոր դուրս մնացած բնակավայրում աշխատելու մասին համապատասխան համայնքի ղեկավարի տված տեղեկանքը:»,

զ. 8-9-րդ կետերը շարադրել հետևյալ խմբագրությամբ.

«8. Գրավոր դիմում-հայտարարության հիման վրա հանձնաժողովը ստաժ է սահմանում.

1) բռնագաղթված այն անձանց համար, ովքեր օրենքով սահմանված կենսաթոշակ չեն ստանում կամ կենսաթոշակի են անցել 2004 թվականի հունվարի 1-ից հետո՝ մինչև Ադրբեջանի Հանրապետությունից բռնագաղթվելն աշխատած ժամանակաշրջանի համար.

2) պատերազմական գործողությունների հետևանքով տուժած այն անձանց համար, ովքեր օրենքով սահմանված կենսաթոշակ չեն ստանում կամ կենսաթոշակի են անցել 2020 թվականի սեպտեմբերի 27-ից հետո՝ մինչև 2014 թվականի հունվարի 1-ն աշխատած ժամանակաշրջանի համար:

 9. Սահմանված ստաժը հիմք է կենսաթոշակ (այդ թվում՝ արտոնյալ պայմաններով, երկարամյա ծառայության և մասնակի) նշանակելու, կենսաթոշակի չափը հաշվարկելու, աշխատանքի ընդունման համար պահանջվող ստաժը հաշվարկելու և Արցախի Հանրապետության օրենսդրությամբ սահմանված այլ երաշխիքների համար:»,

 է. 11-րդ կետում «պատճենը կամ համապատասխան տեղեկանքը» բառերը փոխարինել «քաղվածքը» բառով:

 2.  Լեռնային Ղարաբաղի Հանրապետության կառավարության 2012 թվականի հունվարի 19-ի ««Պետական կենսաթոշակների մասին» Լեռնային Ղարաբաղի Հանրապետության օրենքի կիրարկումն ապահովելու մասին» N 9-Ն որոշմամբ հաստատված N 2 հավելվածի 31-րդ կետը շարադրել հետևյալ խմբագրությամբ.

 «31. 1988-1992 թվականներին Ադրբեջանի Հանրապետությունից բռնագաղթված անձանց մինչև բռնագաղթելն աշխատած ժամանակահատվածը, ինչպես նաև 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով Արցախի Հանրապետության վերահսկողությունից ժամանակավոր դուրս մնացած բնակավայրերում աշխատած անձանց մինչև 2014 թվականի հունվարի 1-ն աշխատած ժամանակահատվածն աշխատանքային ստաժում հաշվառվում է օրենքի 32-րդ հոդվածի 5-րդ մասով սահմանված՝ լիազոր մարմնի կողմից ստեղծված աշխատանքային ստաժ սահմանող հանձնաժողովի որոշումներով:»:

 3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

«Հաստատում եմ»

 ԱՐՑԱԽԻ ՀԱՆՐԱՊԵՏՈՒԹՅԱՆ

 ՆԱԽԱԳԱՀ Ա. ՀԱՐՈՒԹՅՈՒՆՅԱՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

 ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՕԳՈՍՏՈՍԻ 24-Ի N 522-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ՈՒ ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՀՈՒՆՎԱՐԻ 19-Ի N 9-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Նախագծի ընդունումը բխում է 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով Արցախի Հանրապետության վերահսկողությունից ժամանակավոր դուրս մնացած բնակավայրերում աշխատած անձանց աշխատանքային ստաժը սահմանելու անհրաժեշտությունից և «Պետական կենսաթոշակների մասին» օրենքի պահանջից:

2. Առկա իրավիճակը

Ներկայումս 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով Արցախի Հանրապետության վերահսկողությունից ժամանակավոր դուրս մնացած բնակավայրերում աշխատած անձանց աշխատանքային ստաժը սահմանելու հետ կապված գործընթաց Արցախի Հանրապետության օրենսդրությամբ կարգավորված չէ:

3. Կարգավորման նպատակները

Նախագծով առաջարկվում է նախատեսել 2020 թվականի սեպտեմբերի 27-ին Արցախի Հանրապետության դեմ սանձազերծված պատերազմական գործողությունների հետևանքով Արցախի Հանրապետության վերահսկողությունից ժամանակավոր դուրս մնացած բնակավայրերում աշխատած անձանց աշխատանքային ստաժը սահմանելուն ուղղված իրավակարգավորումներ և համապատասխանեցնել «Պետական կենսաթոշակների մասին» օրենքի պահանջից:

4. Ակնկալվող արդյունքը

Նախագծի ընդունման դեպքում կիրականացվի սույն հիմնավորման 3-րդ կետում նշված պահանջները:

 5. Նորմատիվ բնույթի հիմնավորվածությունը

 Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Մ. ԹԱՆԴԻԼՅԱՆ